Άδεια Λειτουργίας Γραφείου Ιδιωτικών Ερευνών (Ατομική Επιχείρηση)
Η αίτηση συμπληρώνεται σε έντυπο της Υπηρεσίας, με πλήρη στοιχεία – στοιχεία ταυτότητας ενδιαφερομένου, έδρα της επιχείρησης, Α.Φ.Μ., αρμόδια Δ.Ο.Υ. της επιχείρησης και δραστηριότητες που θα παρέχει. Οι υπηρεσίες που παρέχουν τα Γραφεία Ιδιωτικών Ερευνών περιορίζονται, αποκλειστικώς, στα ακόλουθα αντικείμενα: α. Αναζήτηση προσώπων που εξαφανίσθηκαν. β. Αναζήτηση αντικειμένων ή ζώων που απωλέσθηκαν ή εκλάπησαν. γ. Προστασία δικαιωμάτων ή έννομων συμφερόντων αστικής ή εμπορικής φύσεως. δ. Συμβολή στην αποκάλυψη εγκλημάτων έως ότου επιληφθεί η αρμόδια διωκτική αρχή.
Κατάθεση από τον αιτούντα (δια ζώσης ή ταχυδρομικά)
Ο ενδιαφερόμενος να έχει συμπληρώσει το 18ο έτος της ηλικίας του.
Ο ενδιαφερόμενος θα πρέπει να μην έχει καταδικασθεί αμετάκλητα σε οποιαδήποτε ποινή για τα εγκλήματα ανυποταξίας, λιποταξίας, προσβολών του πολιτεύματος, προδοσίας της Χώρας, προσβολών κατά της ελεύθερης άσκησης των πολιτικών δικαιωμάτων, προσβολών κατά της πολιτειακής εξουσίας, κατά της γενετήσιας ελευθερίας και οικονομικής εκμετάλλευσης της γενετήσιας ζωής, εγκληματικής οργάνωσης, τρομοκρατικών πράξεων, παραχάραξης, κιβδηλείας, πλαστογραφίας, απιστίας περί την υπηρεσία, παραβίασης του απορρήτου των τηλεφωνημάτων και της προφορικής συνομιλίας, κλοπής, υπεξαίρεσης, εκβίασης, απάτης, απιστίας, δωροδοκίας ή δωροληψίας, καταπίεσης, ναρκωτικών, ζωοκλοπής, λαθρεμπορίας και περί όπλων και εκρηκτικών υλών, ανεξάρτητα αν η καταδίκη αυτή αναγράφεται ή όχι στο ποινικό μητρώο του.
Ο ενδιαφερόμενος θα πρέπει να μην κρατείται προσωρινά ή να μην έχει παραπεμφθεί αμετάκλητα σε δίκη για κακούργημα ή για αδίκημα της περίπτωσης γ της παρ. 1 του άρθρου 2 του Ν.2518/1997 ή να μην έχει καταδικασθεί έστω και με οριστική απόφαση για κακούργημα ή για αδίκημα της περίπτωσης αυτής. Το κώλυμα αυτό ισχύει μέχρις ότου εκδοθεί αμετάκλητη απαλλακτική απόφαση. Πρόκειται για τα εγκλήματα ανυποταξίας, λιποταξίας, προσβολών του πολιτεύματος, προδοσίας της Χώρας, προσβολών κατά της ελεύθερης άσκησης των πολιτικών δικαιωμάτων, προσβολών κατά της πολιτειακής εξουσίας, κατά της γενετήσιας ελευθερίας και οικονομικής εκμετάλλευσης της γενετήσιας ζωής, εγκληματικής οργάνωσης, τρομοκρατικών πράξεων, παραχάραξης, κιβδηλείας, πλαστογραφίας, απιστίας περί την υπηρεσία, παραβίασης του απορρήτου των τηλεφωνημάτων και της προφορικής συνομιλίας, κλοπής, υπεξαίρεσης, εκβίασης, απάτης, απιστίας, δωροδοκίας ή δωροληψίας, καταπίεσης, ναρκωτικών, ζωοκλοπής, λαθρεμπορίας και περί όπλων και εκρηκτικών υλών.
Ο ενδιαφερόμενος να μην πάσχει από οποιασδήποτε μορφής ψυχική νόσο.
Ο ενδιαφερόμενος να μην είναι χρήστης ναρκωτικών ουσιών.
Ο ενδιαφερόμενος θα πρέπει να μην έχει στερηθεί των πολιτικών δικαιωμάτων του, έστω και εάν έχει λήξει ο χρόνος που ορίσθηκε για τη στέρησή τους.
Ο ενδιαφερόμενος θα πρέπει να μην τελεί υπό δικαστική συμπαράσταση.
Ο ενδιαφερόμενος να μην είναι κατασκευαστής ή έμπορος όπλων, πυρομαχικών ή εκρηκτικών υλών.
Ο ενδιαφερόμενος να μην έχει απολυθεί από δημόσια υπηρεσία για πειθαρχικό παράπτωμα σχετικό με τα αδικήματα της περίπτωσης γ΄ παρ. 1 του άρθρου 2 του Ν.25181/1997 όπως τροποποιήθηκε και ισχύει.
Ο ενδιαφερόμενος να είναι Έλληνας πολίτης.
Ο ενδιαφερόμενος να είναι πολίτης χώρας – μέλους της Ευρωπαϊκής ΄Ενωσης, εφόσον δεν συντρέχει κώλυμα δημόσιας τάξης ή δημόσιας ασφάλειας ή δημόσιας υγείας.
Δεν χορηγείται άδεια λειτουργίας αν δεν παρέλθει πενταετία από την έξοδο τους σε πρόσωπα που: α. Υπηρέτησαν στην Ελληνική Αστυνομία, το Λιμενικό Σώμα, την Εθνική Υπηρεσία Πληροφοριών (Ε.Υ.Π.), το Σώμα Δίωξης Οικονομικού Εγκλήματος (Σ.Δ.Ο.Ε.), το Κέντρο Πληροφορικής του Υπουργείου Οικονομικών (ΚΕ.Π.Υ.Ο.), τις Δημόσιες Οικονομικές Υπηρεσίες (Δ.Ο.Υ.), την Εθνική Επιτροπή Τηλεπικοινωνιών και Ταχυδρομείων (Ε.Ε.Τ.Τ.) και τον Οργανισμό Τηλεπικοινωνιών Ελλάδος (Ο.Τ.Ε.) με οποιαδήποτε σχέση εργασίας, αν δεν παρέλθει πενταετία από την έξοδο τους από την υπηρεσία ή το φορέα. β. Εργάζονται με οποιαδήποτε σχέση εργασίας σε τράπεζες ή χρηματιστηριακές επιχειρήσεις ή σε ιδιωτικούς φορείς παροχής υπηρεσιών τηλεπικοινωνιών και για μια πενταετία από τη διακοπή της εργασίας τους. γ. Είναι σύζυγοι ή συγγενείς εξ αίματος ή εξ αγχιστείας μέχρι δεύτερου βαθμού των προσώπων που αναφέρονται στα σημεία α και β, για το διάστημα που τα πρόσωπα αυτά υπηρετούν ή εργάζονται και για μια πενταετία από την έξοδο αυτών από την υπηρεσία ή το φορέα.
Ο ενδιαφερόμενος θα πρέπει να μην έχει καταδικαστεί αμετάκλητα σε στερητική της ελευθερίας ποινή ανώτερη των έξι (6) μηνών για έγκλημα του άρθρου 7 του Ν. 2518/1997 και για κάθε έγκλημα που τελέσθηκε με δόλο. Σε περίπτωση καταδίκης με χορήγηση αναστολής εκτέλεσης της ποινής, η άδεια λειτουργίας χορηγείται μετά από την παρέλευση πέντε (5) ετών από τη λήξη του χρόνου της αναστολής.
Προϋποθέσεις περί μη τέλεσης αξιόποινων πράξεων
Η διαδικασία αφορά στην αδειοδότηση λειτουργίας ατομικών ιδιωτικών επιχειρήσεων Γραφείων Ιδιωτικών Ερευνών, τα οποία παρέχουν, σε τρίτα πρόσωπα, υπηρεσίες συλλογής πληροφοριών για την εξυπηρέτηση νόμιμων ιδιωτικών τους συμφερόντων.Οι υπηρεσίες που παρέχουν τα Γραφεία Ιδιωτικών Ερευνών περιορίζονται, αποκλειστικώς, στα ακόλουθα αντικείμενα: α. Αναζήτηση προσώπων που εξαφανίσθηκαν. β. Αναζήτηση αντικειμένων ή ζώων που απολέστηκαν ή εκλάπησαν. γ. Προστασία δικαιωμάτων ή έννομων συμφερόντων αστικής ή εμπορικής φύσεως. δ. Συμβολή στην αποκάλυψη εγκλημάτων έως ότου επιληφθεί η αρμόδια διωκτική αρχή
Άδεια ή ανανέωση άδειας(έκδοση από ΕΛΑΣ)
Αντίγραφο ποινικού μητρώου για δικαστική χρήση.
Πιστοποιητικό Πρωτοδικείου ότι δεν τελεί υπό δικαστική συμπαράσταση.
Συμβολαιογραφική πράξη (άρθρα 810, 496 και 498 του Αστικού Κώδικα).
Τίτλος ιδιοκτησίας παραχωρούμενου ακινήτου.
Υπεύθυνη δήλωση του παραχωρούντος (θεωρημένη), στην οποία προσδιορίζεται χρονικά η διάρκεια της παραχώρησης.
Πιστοποιητικό ψυχιάτρου σύμφωνα με το άρθρο 5 του Ν.3418/2005, από το οποίο να προκύπτει ότι ο ενδιαφερόμενος δεν πάσχει από οποιασδήποτε μορφής ψυχική νόσο και δεν είναι χρήστης ναρκωτικών ουσιών.
Βεβαίωση έναρξης δραστηριότητας από Δ.Ο.Υ.
Απόδειξη υποβολής δήλωσης πληροφοριακών στοιχείων μίσθωσης ακίνητης περιουσίας της Γενικής Γραμματείας Δημοσίων Εσόδων του Υπουργείου Εθνικής Οικονομίας και Οικονομικών.
Αντίγραφο δελτίου ταυτότητας ή άλλου εγγράφου από τα προβλεπόμενα στην παρ. 4 του άρθρου 3 του ν. 2690/1999
Η ταυτότητα των πολιτών κράτους –μέλους της Ευρωπαϊκής Ένωσης αποδεικνύεται από το δελτίο ταυτότητας ή το διαβατήριο ή τη βεβαίωση εγγραφής πολίτη κράτους – μέλους της Ε.Ε. ή το έγγραφο πιστοποίησης μόνιμης διαμονής πολίτη κράτους – μέλους της Ε.Ε. και των ομογενών από το Ειδικό Δελτίο ταυτότητας Ομογενούς (ΕΔΤΟ) ή τη σχετική βεβαίωση από την αρμόδια Υπηρεσία.
Φωτοαντίγραφο έναρξης δραστηριότητας από Δ.Ο.Υ.
Υπεύθυνη δήλωση του άρθ. 8 του Ν. 1599/1986 με την οποία δηλώνονται από τον ενδιαφερόμενο τα στοιχεία ταυτότητάς του που έχουν μεταβληθεί.
Υπεύθυνη δήλωση του άρθ. 8 του Ν. 1599/1986 με την οποία δηλώνεται από τον ενδιαφερόμενο ότι: i. δεν στερούμαι των προϋποθέσεων που αναφέρονται στα εδάφια στ΄, η΄ και θ΄ του άρθρου 2§1 του Ν.2518/1997, όπως ισχύει κάθε φορά. ii. δεν κρατούμαι προσωρινά ή δεν έχω παραπεμφθεί αμετάκλητα σε δίκη για κακούργημα ή για αδίκημα της περίπτωσης γ΄ του άρθρου 2§1 του Ν. 2518/1997, όπως ισχύει κάθε φορά ή δεν έχω καταδικασθεί έστω και με οριστική απόφαση για κακούργημα ή για αδίκημα της περίπτωσης γ΄ της παρ. 1 του προαναφερομένου άρθρου. iii. δεν έχω καταδικαστεί αμετάκλητα σε στερητική της ελευθερίας ποινή ανώτερη των έξι (6) μηνών για έγκλημα του άρθρου 8 του ν. 2518/1997 και για κάθε έγκλημα που τελέσθηκε με δόλο.
Υπεύθυνη δήλωση του άρθ. 8 του Ν. 1599/1986 με την οποία δηλώνεται από τον ενδιαφερόμενο ότι: - δεν εμπίπτω στις απαγορεύσεις των εδαφίων (α), (β), και (γ) του άρθρου 11§6 του Ν. 2518/1997, όπως τροποποιήθηκε και συμπληρώθηκε με το Ν. 3707/2008.
Από τη βεβαίωση θα πρέπει να προκύπτει η επωνυμία, η έδρα και οι δραστηριότητες, όπως αυτές προβλέπονται στο άρθρο 11§1 του Ν.2518/1997, όπως τροποποιήθηκε και συμπληρώθηκε με το Ν. 3707/2008.
Από το φωτοαντίγραφο έναρξης δραστηριότητας θα πρέπει να προκύπτει η επωνυμία, η έδρα και οι δραστηριότητες, όπως αυτές προβλέπονται στο άρθρο 11§1 του Ν.2518/1997, όπως τροποποιήθηκε και συμπληρώθηκε με το Ν. 3707/2008.
Υποβάλλεται οποιοδήποτε έγγραφο από το οποίο να αποδεικνύεται η νόμιμη χρήση του ακινήτου της έδρας της επιχείρησης.
Μπορείτε να χρησιμοποιήσετε την υπηρεσία μισθωτηρίων ακινήτων εδώ: https://www.gov.gr/ipiresies/periousia-kai-phorologia/diakheirise-akinetes-periousias/misthoteria-akineton Υποβάλλεται οποιοδήποτε έγγραφο από το οποίο να αποδεικνύεται η νόμιμη χρήση του ακινήτου της έδρας της επιχείρησης.
Το δικαιολογητικό υποβάλλεται σε περίπτωση χαριστικής παραχώρησης, αν η δωρεάν παραχώρηση γίνεται χωρίς χρονικό προσδιορισμό και με βούληση οριστικής αποξένωσης.
Το δικαιολογητικό υποβάλλεται σε περίπτωση δωρεάν παραχώρησης ακινήτου και συνοδεύεται είτε από Υπεύθυνη Δήλωση του παραχωρούντος (δωρεάν παραχώρηση με χρονικό προσδιορισμό) είτε από συμβολαιογραφική πράξη (δωρεάν παραχώρηση χωρίς χρονικό προσδιορισμό). Υποβάλλεται οποιοδήποτε έγγραφο από το οποίο να αποδεικνύεται η νόμιμη χρήση του ακινήτου της έδρας της επιχείρησης.
Μπορείτε να χρησιμοποιήσετε την υπηρεσία ηλεκτρονικής υπεύθυνης δήλωσης εδώ: https://www.gov.gr/ipiresies/polites-kai-kathemerinoteta/psephiaka-eggrapha-gov-gr/ekdose-upeuthunes-deloses
Εφόσον το υποβληθέν ιατρικό πιστοποιητικό εκδίδει ιδιώτης ιατρός, πρέπει να αναγράφεται ο αριθμός αδείας λειτουργίας νομίμου ιατρείου που διατηρεί και η σφραγίδα του να περιλαμβάνει τον Α.Φ.Μ. και την αρμόδια Δ.Ο.Υ., ενώ σε περίπτωση μη αναγραφής του αριθμού αυτού, θα πρέπει να προσκομίζεται άδεια ή βεβαίωση λειτουργίας από τον κατά τόπο αρμόδιο Ιατρικό Σύλλογο. Αν το πιστοποιητικό εκδίδει ιατρός που υπηρετεί σε Ν.Π.Δ.Δ. ή Ν.Π.Ι.Δ., πρέπει αυτό να φέρει θεώρηση του οικείου νομικού προσώπου. Η ημερομηνία έκδοσης του ως άνω πιστοποιητικού, πρέπει να μην απέχει πέραν του τριμήνου από την ημερομηνία υποβολής του.
Περισσότερες πληροφορίες για την πρόσβαση των δημοσίων υπηρεσιών στις ηλεκτρονικές υπηρεσίες της διαδικτυακής πύλης του Εθνικού Ποινικού Μητρώου μπορείτε να δείτε εδώ: https://www.ncris.gov.gr/portal/page/portal/epm
Το δικαιολογητικό υποβάλλεται σε περίπτωση που υφίσταται μεταβολή των στοιχείων ταυτότητας του ενδιαφερομένου.
Το δικαιολογητικό υποβάλλεται σε περίπτωση χαριστικής παραχώρησης, αν η δωρεάν παραχώρηση γίνεται με χρονικό προσδιορισμό.
Η αναζήτηση του αντιγράφου Δελτίου Ταυτότητας Έλληνα πολίτη διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Άδεια Λειτουργίας Γραφείων Ιδιωτικών Ερευνών (Ατομική Επιχείρηση)
Η άδεια δεν μεταβιβάζεται, ισχύει για πέντε (5) χρόνια και ανανεώνεται για ίσο χρονικό διάστημα, εφόσον συντρέχουν οι προϋποθέσεις της αρχικής χορήγησης. Η αίτηση ανανέωσης υποβάλλεται το αργότερο έναν (1) μήνα πριν τη λήξη ισχύος της άδειας. Οι επιχειρήσεις που έχουν λάβει άδεια λειτουργίας επιτρέπεται να ασκούν την επαγγελματική τους δραστηριότητα σε ολόκληρη την επικράτεια.
Δικαιολογητικά και διαδικασία έκδοσης αδειών λειτουργίας ιδιωτικών επιχειρήσεων παροχής υπηρεσιών ασφάλειας και γραφείων ιδιωτικών ερευνών.
Τροποποίηση της υπ’ αριθμ. 1016/109/121−ι΄/5−8−2009 απόφασης του Αναπληρωτή Υπουργού Εσωτερικών «Δικαιολογητικά και διαδικασία έκδοσης αδειών λειτουργίας ιδιωτικών επιχειρήσεων παροχής υπηρεσιών ασφάλειας και γραφείων ιδιωτικών ερευνών» (Β΄ 1710).
Εγκύκλιος για Κατάργηση υποβολής φωτοαντιγράφου δελτίου ταυτότητας Έλληνα πολίτη - Έναρξη χρήσης της ηλεκτρονικής υπηρεσίας έκδοσης ψηφιακού αντιγράφου δελτίου ταυτότητας.
Προϋποθέσεις Λειτουργίας ιδιωτικών επιχειρήσεων παροχής υπηρεσιών ασφαλείας - Προσόντα και υποχρεώσεις του προσωπικού αυτών και άλλες διατάξεις, ως τροποποιήθηκε με ν.3206/2003 (Α΄ 298), ν.3707/2008 (Α΄ 209), άρθρο 19 του 1ου άρθρου του ν.4147/2013 (Α΄ 98), άρθρο 56 του ν.4456/2017 (Α΄ 24) και άρθρα 158 έως 160 του ν. 5187/2025 (Α΄ 48)
Όπου στην κείμενη νομοθεσία αναφέρονται οι όροι: α) «Υπαρχηγός», νοείται εφεξής ο «Α΄ Υπαρχηγός» με ισχύ από 1ης-2-2026 β) «Προϊστάμενος Επιτελείου», νοείται εφεξής ο «Β’ Υπαρχηγός», με ισχύ από 1ης.2.2026.
Aν απορριφθεί η αίτηση για τη χορήγηση άδειας λειτουργίας, ο ενδιαφερόμενος δύναται να ασκήσει προσφυγή ενώπιον του Α΄ Υπαρχηγού Ελληνικής Αστυνομίας, εντός αποκλειστικής προθεσμίας δέκα (10) ημερών από την κοινοποίηση της απορριπτικής απόφασης (παρ. 7 του άρθρου 2 και παρ. 4 του άρθρου 11 του ν. 2518/1997, σε συνδυασμό με περιπτ. α΄ της παρ. 3 του άρθρου 99 του ν. 5187/2025).
Η άδεια/απόφαση αποστέλλεται στην αρχική Υπηρεσία παραλαβής των δικαιολογητικών.
Ο υπάλληλος του αρμόδιου Τμήματος παραλαμβάνει την αίτηση με τα επισυναπτόμενα δικαιολογητικά και χορηγεί αριθμό πρωτοκόλλου.
Ο αρμόδιος υπάλληλος προβαίνει σε αυτεπάγγελτη αναζήτηση από την αρμόδια Αρχή αντιγράφου ποινικού μητρώου δικαστικής χρήσης και πιστοποιητικού Πρωτοδικείου του τόπου κατοικίας του ενδιαφερομένου, περί μη θέσης σε δικαστική συμπαράσταση. Επιπλέον, γίνεται έλεγχος από διάφορες πηγές που βρίσκονται στη διάθεση της Ελληνικής Αστυνομίας.
Η Διεύθυνση Δημόσιας Ασφάλειας/ Α.Ε.Α. που παραλαμβάνει τα δικαιολογητικά ελέγχει την πληρότητα και την κανονικότητα των δικαιολογητικών.
Γνωμοδότηση επιτροπής για την έκδοση της άδειας λειτουργίας.
Ο υπάλληλος που παραλαμβάνει τα δικαιολογητικά ελέγχει την πληρότητα και την κανονικότητα των δικαιολογητικών. Αν τα υποβαλλόμενα από τον ενδιαφερόμενο δικαιολογητικά δεν είναι πλήρη, τάσσεται σ’ αυτόν εύλογη προθεσμία για τη συμπλήρωσή τους.
Οι Υπηρεσίες παραλαβής διαβιβάζουν τα δικαιολογητικά στη Διεύθυνση Δημόσιας Ασφάλειας του Αρχηγείου Ελληνικής Αστυνομίας.
Η άδεια εκδίδεται ύστερα από απόφαση του Β΄ Υπαρχηγού Ελληνικής Αστυνομίας (παρ. 1 του άρθρου 2 και παρ. 4 του άρθρου 11 του ν. 2518/1997, ως ισχύει, σε συνδυασμό με περιπτ. β΄ της παρ. 3 του άρθρου 99 του ν. 5187/2025).
Όταν δε συντρέχουν οι απαιτούμενες από τον Νόμο προϋποθέσεις, το αίτημα απορρίπτεται ύστερα από απόφαση του Β΄ Υπαρχηγού Ελληνικής Αστυνομίας (άρθρα 2 και 11 του ν. 2518/1997, ως ισχύει, σε συνδυασμό με περιπτ. β΄ της παρ. 3 του άρθρου 99 του ν. 5187/2025).
Η αρμόδια Υπηρεσία επιδίδει την απόφαση χορήγησης ή απόρριψης στον ενδιαφερόμενο με σχετικό αποδεικτικό. Η απόφαση χορήγησης επιδίδεται αφού δεσμευθεί e-παράβολο ένσημο ΕΛ.ΑΣ. (2.04€).
Ο ενδιαφερόμενος υποβάλλει την αίτηση και τα δικαιολογητικά στην αρμόδια Αστυνομική Αρχή (Υποδιεύθυνση ή Τμήμα Ασφαλείας και όπου δεν υπάρχουν στο Αστυνομικό Τμήμα γενικής αρμοδιότητας της περιοχής), όπου έχει έδρα η επιχείρηση, ή σε ΚΕΠ.
Αν τα υποβαλλόμενα από τον ενδιαφερόμενο δικαιολογητικά δεν είναι πλήρη, τάσσεται σ’ αυτόν εύλογη προθεσμία για τη συμπλήρωσή τους με διαταγή προς την Υπηρεσία παραλαβής των δικαιολογητικών.
Για τον σκοπό αυτό συγκροτείται η τριμελής επιτροπή της παρ. 1 του άρθρου 2 του Ν. 2518/1997. Η Διεύθυνση Δημόσιας Ασφάλειας/Α.Ε.Α. μεριμνά για την έκδοση της σχετικής γνωμοδότησης.
Η Διεύθυνση Δημόσιας Ασφάλειας/Α.Ε.Α. τηρεί αντίγραφα των χορηγούμενων αδειών και τις καταχωρεί σε ειδικό βιβλίο, το οποίο θεωρείται στην τελευταία σελίδα από τον Τμηματάρχη του 1ου Τμήματος. Η τήρηση του αρχείου των αδειών μπορεί να γίνεται και ηλεκτρονικά. Ο τύπος και το περιεχόμενο των χορηγούμενων αδειών λειτουργίας ακολουθεί τα αντίστοιχα υποδείγματα που προβλέπονται στο άρθρο 4 της με αριθμ. 1016/109/121-ι/05.08.2009 ΥΑ (Β 1710).
Η χορηγηθείσα άδεια λειτουργίας/ απόφαση απόρριψης , αποστέλλεται από τη Διεύθυνση Δημόσιας Ασφάλειας/Α.Ε.Α. στην Υποδιεύθυνση ή στο Τμήμα Ασφάλειας και όπου δεν υπάρχουν στο Αστυνομικό Τμήμα όπου υποβλήθηκαν τα δικαιολογητικά.
Το αποδεικτικό επίδοσης υποβάλλεται στην Διεύθυνση Δημόσιας Ασφάλειας/Α.Ε.Α. Κατά της απόφασης απόρριψης ο ενδιαφερόμενος δύναται να ασκήσει προσφυγή ενώπιον του Α΄ Υπαρχηγού Ελληνικής Αστυνομίας, εντός αποκλειστικής προθεσμίας δέκα (10) ημερών από την κοινοποίηση της (παρ. 7 άρθρου 2 και παρ. 4 του άρθρου 11 του ν. 2518/1997 σε συνδυασμό με περιπ. α΄ της παρ. 3 του αρθρου 99 του ν. 5187/2025).
Δικαιολογητικά για τη χορήγηση άδεια λειτουργίας Γραφείων Ιδιωτικών Ερευνών ( Γ.Ι.Ε.) σε ατομική επιχείρηση
Οδηγός Διοικητικών Πράξεων αρμοδιότητας Ελληνικής Αστυνομίας